Tagrayt tamatut: ɣer taggara n umahil-agi, mi nesleḍ iḍrisen yellan deg unadi nneɣ nessaweḍ ad dnebgen s umata iḍrisen i d yettwasuqlen ɣer tmaziɣt ttekkin ɣer yidles agraɣlan d yidles aɣelnaw, ama d timucuha, tullisin, ansayen… tasuqilt s umata d aɛeddi seg tutlayt ɣer tayeḍ, d adeg n temlilit gar tutlayin (tutlayt tanicant akked tutlayt taɣbalut) Timlilit-agi tgellu-d s umyekcem gar-asent, amyekcam-agi yettawi-d awalen ireṭṭalen, awalen irwasen d ubeddel n kra taggayin, Rnu ɣer waya igellu-d ula s tmerna neɣ s tukksa n kra n tefyar ur nelli ara deg uḍris aɣbalu.